da en da nl ca da da de es da da da da da da da da da da da da da da sv de en nn en en en da da en en da es de de da ia en de da da da da da de da da en nb da da en da da da de da da da da da da da da da da da da da nl da en da da es nl da
Markant flere søger ind på AAU | Aalborg Universitet
16.3.2021 16:42:30 CET | Aalborg Universitet
18,6 % flere har i år søgt ind på AAU via kvote 2. Det er langt højere end stigningen på landsplan og giver et af de højeste ansøgertal nogensinde.
Antallet af kvote 2-ansøgninger er steget med knap 1500. Usikkerhed i samfundet og en stærk studiemodel på AAU er en del af forklaringen. Grafik: AAU
9001. Så mange har i år søgt ind på Aalborg Universitet (AAU) via kvote 2. Det er en kraftig stigning på 18,6 % i forhold til sidste år og et af de højeste ansøgertal nogensinde. Stigningen sker, mens studerende fortsat er hjemsendt, og mens de videregående uddannelser på landsplan samlet fik 6 % flere ansøgere.
- I en tid præget af usikkerhed viser de unge en tillid til AAU’s kvaliteter. En uddannelse fra AAU er et sikkert kort på hånden, uanset hvad fremtiden bringer, og det sætter de unge deres lid til særligt i år, siger konstitueret prorektor for uddannelse, Jeppe Emmersen.
Ansøgertallet er steget på tværs af alle fem fakulteter og antallet af ansøgere, der vælger AAU som deres førsteprioritet, er nu oppe på 2637 efter en stigning på 12 %.
Projektbaseret læring bliver hverdagens holdepunkt
Konstitueret prorektor Jeppe Emmersen tolker stigningen som et samspil mellem AAU’s unikke styrker og de ydre omstændigheder. AAU’s projektbaserede læringsmodel viser sit værd lige nu, viser en intern undersøgelse, og i det lys er ansøgningstallet en tillidserklæring til AAU’s studieform.
- AAU’s projektbaserede læringsmodel har virkelig vist sin styrke og robusthed i år. Vi kan se, at den tætte kontakt med en projektgruppe og faste samtaler med en vejleder er endnu vigtigere for vores studerende nu end nogensinde før. I en tid, hvor mange ellers ville miste motivation og studieglæde ved at sidde alene derhjemme, så bliver projektgrupperne et fast holdepunkt, siger Jeppe Emmersen.
Derudover er det i løbet af 2020 blevet endnu mere tydeligt, hvordan AAU-studerende bidrager aktivt til samfundet.
- På AAU behøver man ikke vente, til man er færdiguddannet, med at gøre en forskel, men er ude i samfundet og løse rigtige problemer hele vejen igennem studiet. Det er ekstra tydeligt i år, hvor vores studerende smøgede ærmerne op og bidrog til at løse en national krise. Medicinstuderende stillede op på Covid-afdelingerne og andre arbejdede på de mange problemer, som fulgte i krisens kølvand, siger Konstitueret prorektor Jeppe Emmersen.
Søger mod det sikre
Usikre forhold på arbejdsmarkedet får typisk flere til at tage en sikker uddannelse. Det aflæses i de højere ansøgertal på tværs af hele AAU, og tendensen er tydeligst på nogle af de mere velkendte AAU-studier. Blandt andet er psykologi og medicin – traditionelt meget populære uddannelser – blevet endnu større magneter for ansøgerne i år. Se tallene nedenfor.
Hvor mange ansøgere, der i sidste ende bliver optaget, afhænger bl.a. af ansøgningerne via kvote 1 i juli. Kvote 2 udgør typisk omkring en fjerdedel af de optagne. Alle ansøgere – både via kvote 1 og 2 – får den 28. juli svar på, om de er optaget på drømmestudiet.
Nogle af årets højdespringere og mest populære uddannelser:
Stigning på 291 svarende til 34,5%
Stigning på 405 svarende til 26,5%
Stigning på 30 svarende til 40%
Stigning på 143 svarende til 28%
Stigning på 78 svarende til 47,2%
Kvote 2kvote 2 ansøgningerUddannelseAalborg UniversitetAAU
Jeppe Emmersen, konstitueret prorektor for uddannelse, AAU, prorektor@aau.dk, 4081 6957
Hiva Ahmadi, pressekontakt, AAU, hiah@adm.aau.dk, 2220 6869
Antallet af kvote 2-ansøgninger er steget med knap 1500. Usikkerhed i samfundet og en stærk studiemodel på AAU er en del af forklaringen. Grafik: AAU
Information om Aalborg Universitet
Fredrik Bajers Vej 5, Postboks 159
Følg pressemeddelelser fra Aalborg Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aalborg Universitet
Kronisk tarmsyge rammes oftere af depression eller angst4.10.2022 11:23:00 CEST | Pressemeddelelse
En tredjedel af alle patienter med inflammatorisk tarmsygdom lider af depression eller angst. Konsekvenserne kan være nedsat livskvalitet og forværring af tarmsygdommen, viser ny forskning fra Aalborg Universitet.
Aalborg Universitet åbner nyt iværksætter- og innovationsmiljø3.10.2022 12:37:31 CEST | Pressemeddelelse
I dag åbner AAU INNOVATE. Forskere og studerende fra Aalborg Universitet får sammen med erhvervslivet nye innovative rammer til at arbejde med idéer og opfindelser, der kan bidrage til at løse samfundets udfordringer.
Nyt projekt vil åbne døren til bakteriernes hemmelige verden17.9.2022 16:12:00 CEST | Pressemeddelelse
Verden gemmer på millioner af ukendte bakterier med uudnyttet potentiale. Nu har forskere fra Aalborg Universitet fået 15 mio. kr. til at sætte skub i kortlægningen af dem. Ved at kombinere nye målemetoder med avanceret maskinlæring og datavidenskab er håbet, at forskerne kan udvikle nye metoder, der muliggør kortlægning af alle bakterier i naturen.
Danmark er Europamestre i Cybersikkerhed16.9.2022 20:43:29 CEST | Pressemeddelelse
Det danske cyberlandshold løfter trofæ og tager guldmedaljer med hjem EM i cybersikkerhed i Wien
Danmark går efter guld til Europamesterskaberne i Cybersikkerhed13.9.2022 07:53:00 CEST | Pressemeddelelse
Der bliver kamp til stregen, når det danske cyberlandshold drager til Wien for at kæmpe om titlen som Europas bedste white-hat hackere
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022